KOMMISSIONENS FORORDNING (EF) Nr. 919/95 af 26. april 1995 om ændring af forordning (EF) nr. 1055/94 om udskydelse af den seneste frist for tilsåning med oliefrø i visse områder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, og

ud fra følgende betragtninger:

Ifølge artikel 2, stk. 1, litra c) og d), i Kommissionens forordning (EØF) nr. 2294/92 af 31. juli 1992 om gennemførelsesbestemmelser til støtteordningen for producenter af oliefrø som omhandlet i Rådets forordning (EØF) nr. 1765/92 (2), senest ændret ved forordning (EF) nr. 2203/94 (3), er den 15. maj den seneste frist, som medlemsstaterne kan fastsætte for tilsåning og indgivelse af ansøgninger vedrørende oliefrø, jf. artikel 11, stk. 3, i forordning (EØF) nr. 1765/92; ved Kommissionens forordning (EF) nr. 1055/94 (4) er den seneste frist for tilsåning med oliefrø blevet udskudt for bestemte områder;

på grund af klimaforholdene i Finland og Sverige sås raps- og rybsfrø efter den 15. maj i visse områder i disse medlemsstater; det bør derfor fastsættes, at fristen for tilsåning med raps- og rybsfrø forlænges; de forlængede frister må dog ikke svække effektiviteten af støtteordningen for producenter af visse markafgrøder eller skade kontrollen med ordningen; det er derfor nødvendigt at ændre forordning (EF) nr. 1055/94;

de områder i Finland, der er anført i bilagene, svarer til regionerne i Finlands regionaliseringsplan;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

1) I forordning (EF) nr. 1055/94 foretages følgende ændringer:

»Artikel 1

1. Den i artikel 2, stk. 1, litra d), i forordning (EØF) nr. 2294/92 fastsatte seneste frist for tilsåning med de anførte olieafgrøder udskydes til den 31. maj forud for det pågældende produktionsår for områder, der nærmere fastlægges af medlemsstaterne, og som er beliggende inden for de regioner, der er anført i bilag I til nærværende forordning.

2. For Finland udskydes den seneste frist for tilsåning med raps- og rybsfrø til den 15. juni forud for det pågældende produktionsår for områder, der nærmere fastlægges af Finland, og som er beliggende inden for de regioner, der er anført i bilag II.«

2) I bilaget indsættes oplysningerne i bilag I, og bilagets titel ændres til »Bilag I«.

3) Bilag II til denne forordning indsættes som bilag II.

Artikel 2

Finland og Sverige giver senest den 12. maj 1995 Kommissionen meddelelse om de områder, de har fastlagt i henhold til artikel 1, og om de foranstaltninger, der er truffet med henblik på anvendelsen af denne forordning.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 221 af 6. 8. 1992, s. 22.

(3) EFT nr. L 236 af 10. 9. 1994, s. 12.

(4) EFT nr. L 115 af 6. 5. 1994, s. 9.

BILAG I

>TABELPOSITION>

BILAG II

>TABELPOSITION>